не би отстранило вредата за промишлеността на Съюза като цяло. Освен това жалбоподателят отбеляза, че дъмпинговият внос от Беларус е извършен в 16 различни държави членки, т.е. много повече от използваните от Комисията за определяне на маржа на вредата.
 (82)
 В това отношение следва да се отбележи, че Комисията действително основа анализа на вредата на състоянието на промишлеността на Съюза като цяло и стигна до заключението, че изключването на Италия от оценката не променя общата картина на нанесената вреда. Що се отнася до равнището на отстраняване на вредата, макар че внос от Беларус действително се е извършвал в редица държави членки (по-точно 13), Комисията базира изчисленията си за определяне на равнището на отстраняване на вредата на данни, отнасящи се само за включените в извадката дружества, които продават сходния продукт в по-ограничен брой държави, поради причините, обяснени в съображение 29. Това не засяга възможността всяка една от заинтересованите страни да поиска междинен преглед след като констатациите от разследването на картела бъдат финализирани и в зависимост от преобладаващата по това време ситуация.
 1.4. Заключение относно равнището на отстраняване на вредата
 (83)
 Тъй като липсваха други коментари относно равнището на отстраняване на вредата, с оглед на налагането на окончателните мерки то се определя на 10,6 %
 2. Окончателни мерки
 (84)
 Предвид на направените заключения относно дъмпинга, вредата, причинно-следствената връзка и интереса на Съюза и в съответствие с член 9, параграф 4 от основния регламент следва да бъдат наложени окончателни антидъмпингови мерки върху вноса на разглеждания продукт на равнището на маржа на вредата в съответствие с правилото за по-малкото мито.
 (85)
 След оповестяването на окончателните заключения беларуският производител износител заяви, че обстоятелствата по случая обосновават налагането на мерки под формата на частичен безмитен внос, т.е. първите 200 000 тона внос да са освободени от мито и продължителността на мерките да е ограничена до две години.
 (86)
 Припомня се, че дъмпингът се дължи на ценова дискриминация и следователно средството за защита следва да се състои от антидъмпингови мита или ценова гаранция. Поисканата от беларуския износител безмитна квота не съдържа нито един ценови елемент, който би отстранил вредоносния дъмпинг, поради което не може да бъде приета. В конкретния случай не съществува и основание за съкращаване на срока на прилагане на мерките. Ако обстоятелствата се променят, Беларус може да поиска преглед на мерките, в съответствие с член 11, параграф 3 от основния регламент. Поради това твърденията се отхвърлят. Следва да се припомни също, че Комисията може отново да разгледа констатациите, ако разследването за наличие на картел постави под съмнение окончателните заключения, изложени в настоящия регламент.
 (87)
 Въз основа на гореизложеното ставката на митата се определя, както следва:
 Дружество
 Марж на вредата
 (%)
 Дъмпингов марж
 (%)
 Ставка на окончателното антидъмпингово мито
 (%)
 BMZ
 10,6
 58,4
 10,6
 Всички други дружества
 10,6
 58,4
 10,6
 3. Окончателно събиране на временните мита
 (88)
 С оглед на установените дъмпингови маржове и вредата, причинена на промишлеността на Съюза, сумите, обезпечени чрез временното антидъмпингово мито, наложено с регламента за временните мерки, следва да бъдат окончателно събрани.
 (89)
 Комитетът, учреден съгласно член 15, параграф 1 от